text: Våd torsdag venter
  30 august 2018 kl. 03.40
  DMI forventer, at der falder meget regn hele torsdag - mest ved østkysten.
  DMI advarer tidlig torsdag morgen om, at der i løbet af dagen kan falde mellem 25 og 35 millimeter regn på seks timer, og regnen kan være ledsaget af torden.
  Dan Nilsvall, vagtchef, DMI  : "Det bliver et ganske vådt torsdagsdøgn."
  - Det bliver et ganske vådt torsdagsdøgn, hvilket skyldes en koldfront over Jylland, der bevæger sig langsomt mod øst, samtidig med at et lavtryk bevæger sig op over den sydøstlige del af landet fra sydvest. Regnområdet forventes først at have passeret hele Danmark torsdag aften eller natten til fredag, oplyser DMIs vagtchef Dan Nilsvall torsdag. 
  Du kan følge regnvejret her på DMIs nedbørsradar
  Kraftig regn kan medføre fare for oversvømmelse af lavtliggende områder, oversvømmelse af kældre, vand på kørebaner og i viadukter (akvaplaning) og nedsat sigtbarhed. Kraftig torden medfører fare for lynbrande, risiko for nedbrud af elektriske systemer og risiko for mange fejlalarmer fra automatiske anlæg.
  DMI varsel om kraftig regn og torden. : https://t.co/HsShtHFM2H pic.twitter.com/s8K6PFCv0n
  
  